
ประกาศเทศบาลตำบลนาสาร
เรื่อง การจัดตั้งศูนย์รับเรื่องร้องเรียน/ร้องทุกข์หรือหน่วยงานเคลื่อนที่เร็ว เพื่อแจ้งเบาะแสการลักลอบทิ้งขยะมูลฝอยในพื้นที่สาธารณะ
…………………………………………………………………..
		ด้วยพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ. 2560 ได้ออกประกาศในราชกิจจานุเบกษา เล่ม 134 ตอนที่ 5 ก ราชกิจจานุเบกษา ลงวันที่ 15 มกราคม 2560 มาตรา 34/1 การเก็บ ขน และกำจัดสิ่งปฏิกูลและมูลฝอย ในเขตพื้นที่ของราชการส่วนท้องถิ่นใด ให้เป็นหน้าที่และอำนาจของราชการส่วนท้องถิ่นนั้น แต่ไม่รวมถึงองค์การบริหารส่วนจังหวัด ประกอบพระราชบัญญัติการสาธารสุข พ.ศ. 2535 องค์กรปกครองส่วนท้องถิ่น จะต้องมีหน้าที่ในการรักษาความสะอาดและเป็นระเบียบเรียบร้อยของบ้านเมือง และดำเนินการตามหลักเกณฑ์วิธีการตามที่กฎหมายกำหนด
		เพื่อประโยชน์ในการดำเนินการตามอำนาจหน้าที่ขององค์กรปกครองส่วนท้องถิ่น ในการปฏิบัติให้เป็นไปตามกฎหมายกำหนดและเพื่อประโยชน์ในการรักษาความสะอาดและการจัดระเบียบในการคัดแยก เก็บขน และกำจัดสิ่งปฏิกูลและมูลฝอย ของราชการส่วนท้องถิ่นเป็นไปด้วยความถูกต้อง ตลอดจนดำเนินการแก้ไขปัญหาความเดือดร้อนของประชาชน ได้อย่างมีประสิทธิภาพ เทศบาลตำบลนาสารจึงประกาศจัดตั้งศูนย์รับเรื่องร้องเรียน/ร้องทุกข์ เพื่อแจ้งเบาะแสการลักลอบทิ้งขยะมูลฝอยในที่สาธารณะหรือการจัดการขยะที่ไม่ถูกต้อง หรือผู้กระทำผิดกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมือง และกฎหมายว่าด้วยการสาธารณสุข โดยกำหนดสถานที่ตั้งศูนย์รับเรื่องร้องเรียน/ร้องทุกข์ ณ ห้องปฏิบัติงาน สำนักปลัดเทศบาลตำบลนาสาร หมู่ที่ 6 ตำบลนาสาร อำเภอพระพรหม จังหวัดนครศรีธรรมราช โดยมีช่องทางในการรับเรื่องร้องเรียน ดังนี้
1. ร้องเรียนด้วยตนเองได้ที่ศูนย์รับเรื่องร้องเรียน/ร้องทุกข์ ณ ห้องปฏิบัติงาน สำนักปลัดเทศบาลตำบลนาสาร หมู่ที่ 6 ตำบลนาสาร อำเภอพระพรหม จังหวัดนครสรีธรรมราช
2. แจ้งเรื่องร้องเรียน/ร้องทุกข์ ทางโทรศัพท์ ที่หมายเลข 075-763265
3. แจ้งเรื่องร้องเรียน/ร้องทุกข์ผ่านทางเว็ปไซต์ Nasan_muni@hotmail.com
4. ส่งทางตู้แสดงความคิดเห็นซึ่งติดตั้งไว้หน้าอาคารสำนักงานเทศบาลตำบลนาสาร
ทั้งนี้ข้อมูลของผู้ร้องทุกข์/ร้องเรียนและผู้แสดงความคิดเห็น ตลอดจนการแจ้งเบาะแสการทุจริตทุกอย่างจะถูกเก็บไว้เป็นความลับ ซึ่งจะได้รับการตรวจสอบจากเจ้าหน้าที่ผู้รับผิดชอบเท่านั้น

จึงประกาศให้ทราบโดยทั่วกัน

                        ประกาศ ณ วันที่        เดือน                       พ.ศ.2561

                                    ลงชื่อ     พยงค์  สงวนถ้อย
                                           (  นายพยงค์  สงวนถ้อย )
                                         นายกเทศมนตรีตำบลนาสาร

